פרק כט-ל
קטגוריות: ש_ס / נא כלים / כלים עניינים - הרב מאיר קאופמן

**פרק כ"ט**

**משנה א**

א]מבואר בר"ש שיש יד להזאה וכן מפורש בהמשך לשונו שדין משנתינו הוא בין לטומאה ובין לטהרה וכן הוא בתוספתא שהביא כאן בסוף הפרק וצ"ע על האחרונים שנקטו לא כך

ב]והנה משמעות משנתינו שבכל הדוגמאות אפילו שזה לא יד אבל יכול לטבול בכזו צורה וצ"ע למה זה לא חציצה והניחא לראשונים שזה בית הסתרים ואי חיסרון חציצה אבל לראשונים שדוקא בטבעות צ"ע ואם נימא שעד כמה שמטביל הכל אין חיסרון א"ש אבל לחזו"א שנקט שזה חיסרון צ"ע ועין לעיל פי"ט בר"ש מ"ב

**פרק ל**

**משנה א**

א]שולי וכו': עיין רמב"ם שביאר שהטעם שזה טהור כי זה שברי כלים וע"י הקירטסן זה נחשב ככלי חדש וזה לא שבר כלי אמנם בר"ש ביאר כי זה לא ראוי לשימוש כי זה חותך היד והנה שיטתם דכלי חרס גם גיסטרא טמא ללא יחוד ולפ"ז א"ש דעת הר"ש שהוצרך פה לטעם אחר אמנם דעת הר"מ כמו שהארכנו שגדר הטומאה כמו כלי מתכות לכן אין לזה דין גיסטרא אלא שצ"ע דעת הר"ש שהוכחנו סק"ה שגם דעתו בזה כר"מ וצ"ע

ב]עיין ר"ש שהביא תוספתא דיש טהרה דכלי הבא במידה בכלי זכוכית אמנם זה דוקא בשידה תיבה ומגדל ועיין ראב"ד שביאר ששאר כלים עומדים להיטלטל גם אם מלאים ובהא שמדמים דבר זה לכלי מתכות ולא לכלי חרס עיין מה שביארנו לעיל

**משנה ב**

א]עיין רמב"ם בהלכותיו שביאר הדין אם מתחילה עשאו לשם אספקלריא אין הכונה כר"ש שזה עומד לא לקבלה אלא שיש שם זכוכית וזה עשוי לראות מבחוץ מה שבפנים ועיין חזו"א שביאר שהיו תולים הכלי ליופי ונתחדש שכה"ג אין זה שימוש של קבלה ועיין חזו"א דמסתברא שזה קולא מיוחדת בכלי זכוכית אבל בכלי עץ כה"ג זה יקבל טומאה

ב]עיין ר"ש שהביא תוספתא לעניין תמחוי ובפשוטו מבואר שם שבעשאו לתמחוי ואחרי זה רוצה לשנותו למראה דאם זה עדין לא קיבל טומאה זה עוזר וכן ביאר הגר"א שם וע"ש שנקט שזה דלא כמשנתינו דמבואר שדוקא אם מתחילה עשאו לכך טהור והדבר צ"ע הרי כל הכלים אין עולין מטומאתן אלא בשינוי מעשה והנה הר"ש כתב שיש לכוין דברי המשנה אם התוספתא וביאר החזו"א שכונת התוספתא היה טמא שמתחילה עשאו לקבלה והנה בלשון התוס' כתוב אע"ג שמשתמש בו וצ"ע אם הוא משתמש לקבלה למה שזה לא יקבל טומאה וביאר החזו"א שהכונה שזה רק שימוש ארעי אבל בדעתו ליחד למראה ואז לא ישתמש לקבלה

ג]עוד מבואר בתוס' שע"י קביעה במסמר זה נטהר דהיינו חשיב שינוי מעשה ולכאורא צ"ע לדעת תוס' בכמה דוכתי בש"ס שגם אם זה לא משמש השימוש הראשון קביעות במסמר כיון שזה לא שינוי מעשה בגופו זה לא עוזר למה כאן זה לא יעזור ועיין פ"כ מ"ה שהבאינו הדיעות בזה וצ"ע ואולי זה קולא מיוחדת בכלי זכוכית

ד]תרוד וכו' עיין ר"ש בשם התוספתא שיש אופן שזה לא מקבל כלל והכונה שיש לזה ג' רוחות ואם מקבל אלא שזה מקבל רק כשמחזיקים ביד בזה נחלקו תנאים והנה המ"א ביאר שזה כף לקחת האוכל ועיין רש"ש שכה"ג בכלי עץ זה ודאי מקבל טומאה שזה דומיא דשק שגם עומד להעביר ממקום למקום ורק לעניין כלי זכוכית נחלקו אמנם עיין בתוספתא דמפורש שנחלקו גם בכלי עץ ועיין חזו"א שגם נקט שכה"ג זה וודאי כלי קיבול וזה מקבל טומאה ולכן ביאר שזה מקבל דברים יבשים כגון מלח וזה לא צריך את הקבלה שלו ולכן אם כשזה מונח זה לא מקבל לא דנים את זה כמקבל ע"ש ועיין מה שביארנו פ"ב מ"ג סק"ב בזה

**משנה ד**

א]מבואר במשנה שיש הבדל בין צלוחית קטנה לגדולה ומבואר בתוספתא שההבדל אם זה ניטל בידו אחת או בשני ידים וביאר הר"מ שאם זה קטן א"כ שופכים מזה לא איכפת לן שיש לו חתכים בפיו משא"כ אם זה גדול שצורת השימוש שמוציאים אם היד לכן אם זה חותך היד זה טהור

ב]בדין טומאת מדרס עיין מה שכתבנו לעיל בביאור כונת הר"ש ובדין טבילה במקוה בכ"ז